ফেনোমেনাল

ফেনোমেনাল (ইংরেজি:Phenomenal; বাংলা: বিস্ময়কর) আমেরিকান হিপহপ শিল্পী এবং সঙ্গীত প্রযোজক এমিনেমের গাওয়া একক সঙ্গীত। এই সঙ্গীত বা গানটি 'সাউথপাও' চলচ্চিত্র হতে অনুুুপ্রাণিত এবং একই চলচ্চিত্রের সঙ্গীত এ্যালবামের অন্তর্গত। একক সঙ্গীত হিসেবে গানটি ২ জুন, ২০১৫-এ প্রকাশিত। এমিনেম-এর পরবর্তী একক 'কিংস নেভার ডাই' গানটিও 'সাউথপাও' এ্যালবামের অন্তর্গত। সঙ্গীতটি ২০১৫ সালে এমিনেম পরিবেশিত অন্যতম ব্যবসা সফল একক হিসেবে বিভিন্ন সেরা গানের সাপ্তাহিক তালিকায় স্থান করে নেয়। এমিনেম নিজে, লুইস রেস্টো এবং মারিও রেস্টো ফেনোমেনাল -এর গীতি যৌথভাবে লিখেছেন। গানে এমিনেম ছাড়াও লিজ রদ্রিগেজ এবং মারিও রেস্টোর কণ্ঠ রয়েছে। ডিজে খলিল ফেনোমেনাল-এর সঙ্গীত প্রযোজনা করেন। ফেনোমেনাল-এর প্রচারণা শুরু হয়, জ্যাক গিলেনহাল অভিনীত সাউথপাও চলচ্চিত্রের ট্রেলারগুলিতে এই গান সম্পর্কে ইঙ্গিত প্রদানের মাধ্যমে। ট্রেইলার গুলির শেষ দৃশ্যে ইমিনেমকে 'আই এম ফেনোমেনাল' বলে চিৎকার করতে দেখা যায়। এই প্রচারণা, শ্রোতাদের জানিয়েছে যে, এমিনেমের নতুন গানের শিরোনাম হবে "ফেনোমেনাল"। অতঃপর বাস্কেটবল তারকা ড্রেয়মন্ড গ্রিন অভিনীত, বিটস ইলেক্ট্রনিক্স-এর পণ্য 'বিটস সোলো এইচডি ২' এর নতুন বিজ্ঞাপনে জন্য গানের দীর্ঘতর অংশ ব্যবহার করা হয়। ১ জুন,২০১৫-এ এমিনেম এই গানের ১৫ সেকেন্ড দীর্ঘ একটি অংশ প্রকাশ করেন। ২ জুন,২০১৫-এ গানটির অডিও সংস্করণ, এমিনেম মিউজিকের ইউটিউব চ্যানেলে প্রকাশিত হয়। সম্পূর্ণ ভিডিও প্রকাশের পূর্বে এমিনেম এই গানের সঙ্গীত ভিডিওর একটি ক্ষুদ্রাংশ বা 'স্নিক পিক' ইউটিউবে প্রকাশ করেছিলেন। ৩ জুলাই,২০১৫ তারিখে অ্যাপল মিউজিকের মাধ্যমে ভিডিওটির প্রথম প্রকাশ করা হয়েছিল। সম্পূর্ণ ভিডিওটি ক্যালিফোর্নিয়ার ইউনিভার্সাল স্টুডিওতে চিত্রিত হয়। রিচ লি পরিচালিত ভিডিওটিতে এমিনেমকে স্মৃতিশক্তি হ্রাস পাওয়া অতিমানবীয় ক্ষমতা সম্পন্ন ব্যক্তি হিসাবে দেখানো হয়েছে। তিনি কিছু নিরাপত্তা প্রহরীকে প্রহার করে একটি হাসপাতাল থেকে বেরিয়ে রাস্তায় নামেন। রাস্তায় তিনি চীনা রিকশায় বসা একজন অপরিচিত(জন ম্যালকোভিচ) খুঁজে পান। অপরিচিত লোকটি এমিনেমের দক্ষতার প্রশংসা করছেন। তিনি এমিনেমকে তার সাথে আসতে এবং 'আমরা যা শুরু করেছি, তা শেষ করতে" আহবান জানান। এমিনেম তাকে জিজ্ঞাসা করে যে তিনি কে এবং সে যদি তাকে অনুসরণ না করেন তবে তার কী হবে, যার প্রতিক্রিয়ায় ঐ অপরিচিত ব্যক্তি "আপনি পড়ে যাবেন" জবাব দেয়। এমিনেম লোকটির সাথে যাওয়ার অনীহা প্রকাশ করেন, এই সময় একজন মটোর সাইকেল আরোহী এমিনেমকে আক্রমণ করে। উদ্বেগহীন, এমিনেম সেই মোটর সাইকেল নিয়ে যায় এবং দুর্ঘটনাক্রমে আরো একজন অপরিচিত ব্যক্তির (র‍্যান্ডাল পার্ক) গাড়ির ভিতরে লাফিয়ে পরেন। ব্যক্তিটি তার সাথে সেলফি তোলার অনুরোধ করলে তিনি তাকে তার গাড়ি থেকে নেমে যেতে বলেন। ধাওয়া শেষ হয় যখন এমিনেম একটি ভবনের নিচতলায় একটি মঞ্চে পতিত হন, এসময় ডঃ ড্রে মঞ্চের এককোনে দাঁড়িয়ে এমিনেমকে "ঠিক সময়ে" আসার কথা বলেন। এমিনেমকে তখন একটি মাইক ধরতে এবং ক্যামেরা বন্ধ না হওয়া পর্যন্ত লাইটগুলির মুখোমুখি দাঁড়িয়ে থাকতে দেখানো হয়। ভিডিওটি ১ অক্টোবর, ২০১৫ তে ভেভো'র মাধ্যমে প্রকাশ করা হয়েছিল। ৪ নভেম্বর, ২০১৫-এ, সঙ্গীত ভিডিওটি তৈরির একটি ভিডিও প্রকাশ করা হয়। "ফেনোমেনাল" গানটি বাণিজ্যিক ভাবে সফল গান হিসেবে মুক্তির প্রথম সপ্তাহে বিলবোর্ড হট ১০০-এর ৪৭তম স্থানে আত্মপ্রকাশ করে, যা ২০১৫ সালের যেকোন গানের বিলবোর্ড তালিকার সর্বোচ্চ স্থান ছিল, একই সাথে প্রথম সপ্তাহে সঙ্গীত কেনা বেচার অনলাইন অয়েবসাইট হতে এই গানটির ৭৭,০০০ কপি বিক্রি হয় ২০১৮ সালের ফেব্রুয়ারিতে এই গানের বিক্রয় সংখ্যা ৫ লাখ অতিক্রম করে। ২৮ ফেব্রুয়ারি, ২০১৮ তারিখে দ্য রেকর্ডিং ইন্ডাস্ট্রি এসোসিয়েশন অব আমেরিকা হতে গানটি 'গোল্ডেন ডিস্ক' সনদ অর্জন করে। "Hear Eminem's Hard-Hitting 'Southpaw' Song 'Phenomenal'"। রোলিং স্টোন। ২০১৫-০৬-০২। ২০১৭-১২-১২ তারিখে মূল থেকে আর্কাইভ করা।  "Eminem to release new song on 'Southpaw' soundtrack"। NME। ২০১৫-০৫-২৩। ২০১৬-০৩-২৪ তারিখে মূল থেকে আর্কাইভ করা।  "Eminem Previews New Song "Phenomenal" In Beats Ad"। HotNewHipHop। ২০১৫-০৫-২২। ২০১৬-১১-২০ তারিখে মূল থেকে আর্কাইভ করা।  "EminemMusic - YouTube"। EminemMusic। ২ মে ২০২০ তারিখে মূল থেকে আর্কাইভ করা – ইউটিউব-এর মাধ্যমে।  "Instagram এ Marshall Mathers: "Exclusive Premiere: The #Phenomenal Music Film just debuted on the new @AppleMusic. Link in bio.""। এমিনেম (ইংরেজি ভাষায়)। ২০১৫-০৭-০৩। ২০১৬-০৩-১১ তারিখে মূল থেকে আর্কাইভ করা – ইন্সটাগ্রাম-এর মাধ্যমে।  "Video: Eminem – 'Phenomenal'"। Rap-Up। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৭-০৩।  "The Hot 100: The Week of June 20, 2015"। বিলবোর্ড। প্রমিথিউস গ্লোবাল মিডিয়া। ২০১৫-০৬-২০। জুলাই ৯, ২০১৬ তারিখে মূল থেকে আর্কাইভ করা।  Trust, Gary; Gruger, William (২০১৫-০৬-১২)। "Hot 100 Chart Moves: How I Became the Bomb Debuts With Viral Hit 'Ulay, Oh'"। বিলবোর্ড। প্রমিথিউস গ্লোবাল মিডিয়া। ২০১৬-১২-২০ তারিখে মূল থেকে আর্কাইভ করা। সংগ্রহের তারিখ ২০১৫-০৬-১৩।  "Gold & Platinum"। দ্য রেকর্ডিং ইন্ডাস্ট্রি এসোসিয়েশন অব এমেরিকা (ইংরেজি ভাষায়)। ২০১৮-০২-২৮। ২০১৬-০১-০৫ তারিখে মূল থেকে আর্কাইভ করা। সংগ্রহের তারিখ ২০২০-০৪-২৪।  Ryan, Gavin (জুন ১৩, ২০১৫)। "ARIA Charts: Taylor Swift Bad Blood Remains At No 1"। Noise11। মে ৩, ২০১৬ তারিখে মূল থেকে আর্কাইভ করা। সংগ্রহের তারিখ জুন ১৩, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Eminem"। Billboard। ২০২০-০৭-০২ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Official Singles Chart Top 100 | Official Charts Company"। www.officialcharts.com (ইংরেজি ভাষায়)। ২০২০-০৭-০২ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Official Singles Downloads Chart Top 100 | Official Charts Company"। www.officialcharts.com (ইংরেজি ভাষায়)। ২০২০-০৭-০২ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Official R&B Singles Chart Top 40 | Official Charts Company"। www.officialcharts.com (ইংরেজি ভাষায়)। ২০২০-০৬-১৯ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Eminem - chart history"। বিলবোর্ড। ২০২০-০৭-০১ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।  "Eminem - chart history"। বিলবোর্ড। ২০২০-০৬-১৯ তারিখে মূল থেকে আর্কাইভ করা। সংগ্রহের তারিখ ২০২০-০৪-২৫।